Diari Oficial de la Generalitat Valenciana


Sumari del DOGV 2867, del 12-11-1996 (1996/839847)

RESOLUCIÓ, de data 12 de setembre de 1996, del director general de Justícia de la Conselleria de Presidència, en la qual s'acorda inscriure en el Registre de Fundacions de la Comunitat Valenciana la Fundació Fortrade.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2867

Data del DOGV
:   12-11-1996

Secció del DOGV
:   ALTRES DISPOSICIONS

Número del document
:   1996/839847


Data del document
:   12-09-1996

Organisme emissor
:   Conselleria de Presidència

Tipus de document
:   Resolució

RESOLUCIó, de data 12 de setembre de 1996, del director general de Justícia de la Conselleria de Presidència, en la qual s'acorda inscriure en el Registre de Fundacions de la Comunitat Valenciana la Fundació Fortrade.   
Vist l'expedient incoat, en data 22 de juliol de 1996, per la Sra. Reyes San Román Sánchez, en representació de la Fundació Fortrade, d'acord amb els següents   
Fets  
Primer  
Que per escriptura de data 16 de juliol de 1996, atorgada davant el notari de l'Il·lustre Col·legi de València, el Sr. José Manuel Garcia de la Cuadra, amb el número de protocol 3107, compareix la Sra. Maria José Graell Ruiz, que intervé en el seu propi nom i manifesta la seua voluntat de constituir en aquest acte la Fundació denominada Fortrade.  
Segon  
La Fundació tindrà com a fi la promoció dels valors del medi ambient, la solidaritat, la igualtat home-dona, i la cultura, ciència i tecnologia, desenvolupant per a aquest efecte les accions que s'assenyalen en l'article 6, números 1 a 4, ambdós inclosos.  
   
Tercer  
Seran potencials beneficiaris de la Fundació tota persona amb capacitat per a participar en qualsevol acció organitzada per la Fundació, sense discriminació per raó d'origen, edat o sexe.  
La Fundació atorgarà els seus beneficis d'acord amb criteris d'imparcialitat i no discriminació a les persones o entitats expressades anteriorment. Amb aquesta finalitat, elaborarà les bases, normes o regles per les quals es regirà la selecció dels beneficiaris. Ningú podrà al·legar davant la Fundació cap dret ni preferència que no es derive dels requisits o condicions que establesquen la Fundació, ni imposar la seua atribució a persona o entitat determinada.  
Quart  
La dotació inicial de la Fundació, segons consta en l'atorgament II de la carta fundacional està constituïda per la xifra d'un milió de pessetes (1.000.000 PTA), i s'aportarà el 25% d'aquesta quantitat per la Fundadora, segons resguard original d'ingrés d'aquesta quantitat en la Caixa d'Estalvis de València, Castelló i Alacant, de data 16 de juliol de 1996, que obra en el present expedient. La resta del capital es desemborsarà dins del termini reglamentari.  
Cinquè  
D'acord amb allò previst en els articles 8 a 13 dels estatuts i l'atorgament III de la carta fundacional, el govern i representació de la Fundació s'encomana a un òrgan col·legiat amb denominació de Patronat, integrat per un mínim de tres i un màxim de nou membres amb caràcter vitalici. El Patronat elegirà d'entre els seus membres, a un president, un vicepresident i un secretari. Aquests càrrecs tindran una duració quinquennal sense limitació en el número de renovacions en el mateix càrrec.  
El Patronat inicial queda integrat per les persones següents:  
Presidenta: Sra. Maria José Graell Ruiz.  
Vicepresidenta: Sra. Concepció Salas Garcia.  
Secretària: Sra. Rosa Sanchis Gimeno.  
Sisè  
La resta de l'articulat estatutari regula totes les qüestions previstes legalment en matèria de fundacions.  
Fonaments Jurídics  
Primer  
La Constitució recull en el títol I, capítol II, secció II, article 34, el dret de fundació per a fins d'interès general.  
Segon  
L'article 1 de la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interès General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de manera duradora el seu patrimoni a la realització de fins d'interès general, circumstàncies que concórreguen en el present cas.  
Tercer  
Examinats els fins de la Fundació, la dotació i també l'aportació efectivament realitzada, es consideren d'interès general, i aquella inicialment suficient per a la inscripció , de conformitat amb allò establert en l'article 11.b) del Decret 60/95, de 18 d'abril del Govern Valencià de creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interès General.  
Quart  
La carta fundacional i els estatuts continguts en l'escriptura pública de 15 de juliol de 1996, reuneixen els requisits bàsics dels articles 8 i 9 de la vigent Llei 30/94, de 24 de novembre, per la qual cosa la Fundació pot ser reconeguda, tenint en compte el fi que persegueix segons l'article 6è dels seus estatuts.  
Cinquè  
L'expedient ha estat tramitat per la Direcció General de Justícia de la Conselleria de Presidència, a través del Servei d'Entitats Jurídiques, en virtut de les atribucions que tenen conferides per Decret 44/96, de 25 de març, del Govern Valencià, pel qual s'aprova el Reglament Orgànic i Funcional de la Presidència de la Generalitat i el de la Conselleria de Presidència, en relació amb el Decret 60/95, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana i l'article 10 de l'Ordre de 23 de maig de 1996, de desenvolupament del Decret esmentat en primer lloc.  
   
Vists, la Constitució, la Llei 30/94, de 24 de novembre, el Reial Decret 316/96, de 23 de febrer, pel qual s'aprova el Reglament de Fundacions de Competència Estatal, el Decret 60/95, de 18 d'abril, del Govern Valencià, l'Ordre de 19 de gener de 1996, de la Conselleria d'Administració Pública, per la qual s'estableix la data d'inici d'activitats del Registre i Protectorat únics de la Comunitat Valenciana, i la resta de normativa d'aplicació pertinent, resolc:  
Primer  
Inscriure com a Fundació l'esmentada Fortrade en el Registre de Fundacions de la Comunitat Valenciana amb el número 258 (V) i domicili a València, C/ del Dr. Sumsi, 26, porta 3.  
Segon  
Aprovar els estatuts pels quals ha de regir-se la Fundació, elevats a escriptura pública davant el notari de l'Il·lustre Col·legi de València, el Sr. José Manuel Garcia de la Cuadra, en data 16 de juliol de 1996 i número 3107 de protocol.  
Tercer  
Aprovar el nomenament del primer Patronat segons figura en l'antecedent cinquè de la present Resolució, i haver acceptats els càrrecs de caràcter gratuït, en la forma legalment establerta.  
Notifiqueu la present Resolució, i s'adverteix que contra aquesta, que no posa fi a la via administrativa, es pot interposar recurs ordinari davant el mateix òrgan o davant el conseller de Presidència, en el termini d'un mes, comptador a partir de la data de la seua notificació, de conformitat amb el que disposen el Decret 60/95, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
   
València, 12 de setembre de 1996.- El director general de Justícia: Eloy Velasco NúÑez.